KOMISIA NA OCHRANU VEREJNÉHO PORIADKU

PRI MSZ V HNÚŠTI - Volebné obdobie 2022 – 2026


Reg. zn. UJ6 – 06/2025
ZÁPISNICA č. 6/2025
zo 4. zasadnutia komisie na ochranu verejného poriadku konanej dňa 23.06.2025 v MsÚ Hnúšťa – vo veľkej zasadačke so začiatkom o 15:40 hod.

         Zasadnutie komisie na ochranu verejného poriadku otvorila predsedníčka komisie Mgr. Erika Morová, ktorá privítala všetkých prítomných. Vyhodnotila účasť členov komisie na zasadnutí, pričom konštatovala, že:

Počet prítomných členov: 3,  

Počet neprítomných členov: 2
ospravedlnení - Mgr. Karol Anger, Peter Vojtek
Na tejto komisii boli prítomní :

· náčelník  MsP Hnúšťa: Mgr. Miloš Barto
· vedúci oddelenia služieb: Ing. Miroslav Porubiak 

· odborný referent ŽP : Ing. Pavel Černák
Program:

1. Otvorenie, privítanie 
2. Kontrola  uznášaniaschopnosti komisie KOVP
3. Kontrola plnenia uznesení
4. Informácia o stave a úrovni teoretickej a praktickej časti dopravnej výchovy na Detskom dopravnom ihrisku v Hnúšti, predkladá náčelník MsP Mgr. Miloš Barto
5. Informácia o stave dodržiavania zákazu podávania alkoholických nápojov maloletým a mladistvým osobám v meste. (Zákon 219/1996 Z. z.) predkladá náčelník MsP Mgr. Miloš Barto
6. Informácia o odstránení závad zistených vo výjazdovej komisii. Predkladá MsP v spolupráci s Oddelením služieb

7. Vyhodnotenie PHSR – predkladá Ing. Anna Václaviková

8. Informácia o aktuálnom kvalitatnívnom stave mostných objektov vo vlastníctve mesta Hnúšťa so zameraním na predloženie záznamov z vykonania hlavných prehliadok týchto mostov. Predkladá: Odd. výstavby Ing. Ján Černák

9. Rôzne

10. Diskusia

11. Záver
Program bol po prečítaní schválený prítomnými členmi hlasovaním:          za:  3
                                                                                                                   proti : 0
Komisia je uznášaniaschopná

K bodu 3 : Kontrola plnenia uznesení.
Z posledného zasadnutia : bolo podané na mesto upozornenie na vedúceho oddelenia služieb mesta.
Pani prednostka zvolala poradu, ktorej sa zúčastnil p. primátor a p. Porubiak. Dostali sme zápisnicu z porady. Všetky nedostatky (predkladanie podkladov ku komisii) boli nanovo napomenuté. Predsedníčka komisie uviedla, že aj teraz ste mohli ukázať že došlo k náprave. Správy ste znova neposlali, ale ste odpovedali len na mail. Keby som nebola spravila prílohu, kde boli presne uvedené body, ktoré neboli splnené z výjazdovej komisie, tak by sme nemali nič.
Dúfame teda, že sa budete držať opatrení, ktoré sú uvedené v zápisnici od prednostky MsÚ.
Teda zo strany mesta bolo upozornenie vyriešené.
K bodu 4 : Informácia o stave a úrovni teoretickej a praktickej časti dopravnej výchovy na Detskom dopravnom ihrisku v Hnúšti.
Barto – zaslal som Vám krátku informáciu. Veľa závisí od technického stavu, prostredia a preto to bolo skôr na úrovni osobného hodnotenia. Chodíme aj do škôl, kde prednášame. Učiteľky majú  v osnovách plán čoho sa máme držať. My ideme teda podľa zákona a  škôl sa pýtame, čo chcú od nás, aby sme boli v súlade s ich plánom.
Morová – aký je stav dopravného ihriska?
Barto – je druhý rok po rekonštrukcii a teda stav je dobrý

Komisia berie správu na vedomie a tvorí prílohu zápisnice č.1.
K bodu 5 : Informácia o stave dodržiavania zákazu podávania alkoholických nápojov maloletým a mladistvým osobám v meste
Barto – spávu,  ktorú som predložil, je súhrn vybratej štatistiky. Je tam uvedených 6 záchytov pitia na verejnosti, ale je to od veci, nakoľko ste chceli vedieť ako je to v reštauráciách a baroch. Tam nemáme ani jeden záchyt. 
Morová – ja navrhujem predloženú správu prepracovať. Je tam, ako si povedal, pár bodov, ktoré nesúvisia s témou a navrhujem prijať uznesenie s návrhom prepracovať správu.
V správe je potrebné doplniť :


1. Koľko bolo za obdobie roka 2025 vykonaných námatkových kontrolv zariadeniach podávajúcich alkohol v nočných hodinách zameraných na dodržiavanie zákazu podávania alkoholu maloletým a mladistvým osobám

           2.  O koľko prípadov bol pokles alebo nárast oproti rovnakému obdobiu roka 2024

           3. Koľko maloletých alebo mladistvých osôb bolo v roku 2025 bolo podrobených na vyšetrenie alkoholu orientačnými kontrolami na zistenie požitia alkoholu elektronickým prístrojom v zmysle § 2 ods. 2 písm. b) zákona č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb

          4. U koľkých maloletých osôb bolo zistené porušenie ustanovenie § 2 ods. 3 zákona č. 219/1996 Z. z. a to zákazu zdržiavania sa bez dozoru svojich zákonných zástupcov po 21.00 hod. na verejných miestach, v ktorých sa podávajú alkoholické nápoje?

        5. Akou formou boli vykonané námatkové kontroly na uvedenú problematiku (vypracované plány kontrol, ako evidované, záznamy z kontrol)

        6. Predložiť anonymizované informácie (nie konkrétne prípady) týkajúce sa evidencie plánov kontrol, počtu policajtov na kontrole, dôb konania, termínov konania a záznamov z konania.
Morová – uvedenú správu sme žiadali predložiť z dôvodu, že prípady podávania alkoholu maloletým a mladistvým osobám sa vyskytujú čoraz častejšie a aj ja som sa s tým stretla.

Barto - Niekedy za požitie alkoholu u maloletých osôb sme dávali priamo pokuty rodičom. Po novele zákona sa teraz pokuty nedávajú. Teraz sa vec posiela mestskému alebo obecnému úradu. My z toho nemáme nič, len papierovanie a papierovanie a dobrý pocit, že dneska sme zachytili troch, štyroch mladistvých, ktorým sa nalial alkohol. Teraz to ide na kraj a výsledok je nulový.

Remper – takže kontrolovať nechodíte lebo sú s tým papierovačky.

Barto – momentálne nekontrolujeme

Morová – dávam teda hlasovať, kto je za, aby sa správa prepracovala ( výsledok hlsovania  3 za ).
Predloženú správu komisia vracia na prepracovanie.

Správa plní prílohu zápisnice č.2 
K bodu 6 : Informácia o odstránení závad zistených vo výjazdovej komisii
Pri pozvánke bola príloha, kde boli uvedené body z výjazdovej komisie, oddelenie služieb malo doplniť k daným bodom, či požiadavka bola vyriešená alebo nie.

Čo bolo na výjazdovej komisii 17.2.2025 nahlásené:

Zopakované na komisii 22.4.2025 – dovtedy nevyriešené:

- ul. Rumunskej armády ( výmenu žľabov na celom úseku zabezpečí oddelenie výstavby dodávateľsky)

● kanály sú sadnuté a upchaté. Kanály je potrebné vyčistiť a podopĺňať krycie dosky ( Odd. služieb ). Objednávka na výmenu žľabov bola zaslaná firme Jamustav .
- ul. 1. mája - Jilemnického
● kanál je na mreži už upchatý do polovice a kanál je potrebné vyčistiť, kanál sa pravidelne upcháva kvôli vymývaniu cesty ku garážam

- ul. Klokočova ( opravu vpuste zabezpečí oddelenie výstavby dodávateľsky )

● 734 prepadajúca sa vpusť V prípade schválenia cenovej ponuky od spol. Strabag pre BBSK sa bude riešiť dodávateľsky.

● upchaté vpuste ( odd. služieb ).

- ul. Jilemnického – Kotlišská 

● oprava kanála – poškodený rám (odd. služieb ).

● vyrezať kríky a vyčistiť pozemok od komunálneho odpadu (odd. služieb ).

- ul. 1. mája - cesta ku garážam
● pri hlavnej ceste je priepust, ale nakoľko sú nefunkčné odrážky na ceste ku garážam, priepust sa upcháva.

Priepust nad garážami a rigol po pravej strane bol v minulosti vybudovaný mestom. V súčasnej dobe mesto nemá prístup k týmto pozemkom, tak ich nemôže udržiavať, nakoľko nie sú v majetku mesta – oddelenie služieb prisľúbilo vyčistiť kanál na prístupovej ceste ku garážom  a v prípade možnosti osadia odvodňovací žľab nad asfaltovou cestou

- ul. Fučíková

● vyčistiť odrážky. ( odd. služieb ).

Morová – do budúcna poprosím pána Porubiaka, aby dával odpovede na jednotlivé body, tak ako iné oddelenia, určite bude ešte výjazdová komisia a bude vhodné, aby sa jej zúčastnil. Uľahčí to potom komunikáciu.
Morová – MsP splnila body, ktoré sa ich týkali okamžite, oddelenie výstavby vyriešilo taktiež všetky body, ktoré sa dali splniť okamžite alebo hneď ako to bolo možné, do dvoch mesiacov boli problémové miesta opravené. Ostáva teda len na oddelení služieb, aby vyriešili upchané vpuste a kanály, orezali kríky a vyčistili plochu po súkromný pozemok.

Niektoré veci, ktoré boli označené, že ide o súkromný pozemok, p. Černák podal vysvetlenie v maili o čo vlastne ide. Problém vznikol tým, že ste sa nezúčastnil výjazdovej komisii a netušili ste o ktorých miestach hovoríme a preto ste si mysleli, že uvedená časť nie je v majetku mesta. 
Černák – dnes mi p.Vojtek zaslal všetky fotky so súčasným stavom a teda ich poskytnem p. Porubiakovi.
Morová – p.Vojtek to všetko obehal a nafotil - aktuálny stav, aby sme vedeli, či sa to vyriešilo, alebo nie. Ohľadom potoka Burianka čo stále spomínate pán Porubiak, nie je to Burianka, ale je to potok pri p. Lumnitzerovi a mreža je stále upchatá, nie je vyčistená.
Černák – Ing. Vacula riešil s vodohospodárskym podnikom vyčistenie.
Porubiak – ja mám veľa požiadaviek, ktoré na mňa majú všetky oddelenia, komisie, občania a preto prepáčte, že okamžite nemôžem riešiť všetky. 
Morová – výjazdová komisia bola vo februári, bol dostatok času na ich vyriešenie.

Morová – my máme daný program zasadnutí od januára a teda my sa držíme harmonogramu. Dátum bol zmenený len 1x, keď p. Černák mal neodkladný program. To, že sa iné komisie neprispôsobia, za to my nemôžeme. Najbližšie sa dohodneme na novom harmonograme KOVP a ten Vám zašleme.
Ohľadom verejnej zelene poslali ste do mailu zase plán kosenia, to už je v poradí tretí. Zmenená je tam len doložka schválenia.  Podľa ktorého plánu teraz postupujete? Víziu ste mali už v mesiaci február a od vtedy nemáme žiaden vydaný a schválený plán.
Porubiak – postupujeme podľa starého plánu z roku 2023

Morová – je rok 2025

Porubiak – od vtedy stále dolaďujeme systém sledovania, ale momentálne je priorita kúpalisko, tak nemám spravenú žiadnu štatistiku. Nemal som čas nič spraviť ohľadne kosenia.
Morová – napísali ste, že niektoré časti boli 4x kosené. Vnútroblok na 1. mája je pekný a z druhej strany je džugľa. Vôbec to nebolo ani pohrabané, systém stále nefunguje, je dlhé obdobie medzi kosením s kosačkami veľkých plôch a dokosením.

Bolo by do plánu kosenia doplniť aj skládku lebo tam chýba. Chcem upozorniť aj na kôpky, ktoré ostávajú na plochách po pokosení mestských pozemkov. V e-maile ste písali, že ľudia porušujú VZN a treba ho upraviť. Vy ste vedúci oddelenia, keď vidíte, že je problém s VZN, dajte návrh na úpravu. Nakoľko nás veľa ľudí  bombarduje ohľadom neporiadku, musíme aj my požiadavky dávať ďalej na mesto a oddelenia.
Remper – pokiaľ nič neriešite, všetko to budeme dávať verejne, možno sa konečne začne niečo riešiť lebo sa nič nerieši, napr: psy voľne behajú.

Morová – pani z útulku má s mestom zmluvu a prečo teda nepríde spraviť odchyt. Je to teda len zmluva aby bola? Však keď je uzatvorená zmluva, tak musia obe strany plniť svoje povinnosti.
Barto – to je všetko v tej vete vymožiteľnosť práva.
Morová – ľudia netušia čo to presne znamená, treba to vysvetliť, tak aby to pochopili.

Barto -  Pani má zazmluvnených 80 obcí, čo určite nemôže stíhať. Hnušťa je teda rada, že niekoho má lebo mesto je povinné mať uzatvorenú zmluvu na odchyt. 
Barto – ona nestíha a všetky útulky v SR majú takto stavané zmluvy. 
Koľkí občania čítali ten zákon o MsP a teda nemôže MsP všetko riešiť?
Morová – práve preto, že málo kto číta zákony, netuší kto má aké kompetencie, tak im to treba zrozumiteľne vysvetliť a hlavne jednoducho, aby to pochopili.

Barto – ohľadom žľabu, ten riešime 2 roky, žľaby sú ale vec financií.
Černák – žľaby sa nedajú opravovať a musia sa vybrať celé žľaby a vymeniť na komplet.
Porubiak – my sme skúšali jeden opravovať, ale to nejde.

Morová – viac ste nehľadali možnosť, ako to opraviť? Nechalo sa to tak, že sa to nedá?

Porubiak – nie sú financie, treba to vymeniť celé.

Černák – k čiernym skládkam odpadu – mesto robí zber veľkoobjemového odpadu 2x/rok, zber biologického odpadu 2x/rok, občania rodinných domov majú pridelené v rámci projektu domáce kompostéry a ešte naviac majú možnosť si objednať službu odvozu biologického odpadu, prípadne odpad môžu doviesť na zberný dvor, kde je na to určený VOK. Napriek tomu odpad vyhodia na nejaké miesto, nikomu to nenahlásia a potom sa čudujú, že tam ten odpad stále je.
Porubiak – dáme oznam, že budeme zberať biologický odpad napríklad v pondelok.

Černák – ešte prejdeme jednotlivé body s p.Porubiakom a dáme k jednotlivým bodom odpoveď.

Fotky tvoria prílohu zápisnice č.3.
K bodu 6 : Vyhodnotenie PHSR
Vypracovanie a schválenie programu hospodárskeho rozvoja a sociálneho rozvoja (ďalej len „PHRSR“) je jednou z podmienok na predloženie žiadosti obce o poskytnutie dotácie podľa zákona č. 539/2008 Z. z. o podpore regionálneho rozvoja. Zároveň zákon ukladá povinnosť raz ročne PHRSR aj hodnotiť.

Systém hodnotenia/monitorovania je založený na predkladaní hodnotiacich správ raz ročne. Správa je spracovaná na základe známych skutočností, vždy k 31.12 predchádzajúceho roka. Aktivity a projekty sú definované merateľnými ukazovateľmi, ktorých hodnota je uvedená v správach za jednotlivé roky. Pre ich bližšie definovanie sú doplnené o poznámku, kde je uvedené v prípade realizácie projektu, názov projektu (v prípade dotovanej aktivity), výška použitých finančných prostriedkov, zdroje krytia, resp. v prípade čiastočnej realizácie fáza, v ktorej sa implementácia projektu nachádza. V prípade, že niektorý projekt nebol zrealizovaný, alebo len čiastočne, jeho realizácia sa presúva do ďalšieho roka, nakoľko v akčnom pláne nie je striktne definovaný rok realizácie.

Predkladaná hodnotiaca správa bude následne prerokovaná na júnovom zasadnutí MsZ.
Komisia berie predloženú správu na vedomie. Kompletná správa je k nahliadnutiu na oddelení projektového riadenia, školstva a sociálnych vecí.
K bodu 7 : Informácia o aktuálnom kvalitatnívnom stave mostných objektov vo vlastníctve mesta Hnúšťa so zameraním na predloženie záznamov z vykonania hlavných prehliadok týchto mostov
Správa doložená Ing. Jánom Černákom tvorí prílohu č.4 zápisnice a zo správy vyplýva, že u mostov, kde bol zistený nevyhovujúci stav, bude vykonané technické hodnotenie stavu mostnej konštrukcie do konca roku 2025.

Černák – zároveň Vás informujem, že bol vykonaný 1 kontrolný deň 12.6 2025 rekonštrukcie mostu 526-048 na ceste II. Triedy do Klenovca a práce napredujú. Termín zhotovenia bol daný 8 mesiacov, ale určite bude zhotovený skôr.
Porubiak – áno, aj ja som s nimi hovoril a chceli by most ukončiť do konca tohto roku.

Černák – pre informáciu, už bola zaslaná objednávka na opravu výtlkov ciest a tie budú realizované v čo najbližšom možnom termíne.

Komisia berie na vedomie predloženú správu a odporúča do konca roku 2025 vykonať kontrolu technického stavu mostu č.7 a 12 v zmysle predloženej správy.
K bodu 8 a 9 :  Rôzne a diskusia
1. množstevný zber – projekt MŽP
Černák - projekt finišuje, nakoľko tento týždeň musíme projekt zaslať. Spolu s Ing.Václavíkovou sme dali dohromady všetko, čo bolo ku vypracovaniu projektu treba a nebolo to jednoduché.

Projekt sa podá a uvidíme aký budeme úspešný. 

2. Chátrajúce budovy v meste

Sopóciová – nemohlo by mesto vyzvať vlastníkov budov oproti ulice kpt. Nálepku (priemyselný park), kde deti chodia do budov a môže sa im niečo stať

Porubiak – jedná sa o naše budovy v priemyselnom parku. Momentálne máme pôvodný plot zrušený od Lidl. Je tam otvorený priestor, tak tam chodia deti a keď niekoho upozorním, vyhovára sa, že ide do útulku.
Černák – vyzývali sme v minulosti aj majiteľov budov bývalého úradu práce na Daxnerovej, Kasína, aby si objekty zabezpečili. Na výzvu nereagovali.
3. Využívanie prejazdu cez Jilemnického na cestu II.tr. a poškodzovanie vozovky.
Remper – nákladné autá si tadeto skracujú cestu a poškodzujú vozovku.

Černák – zaregistrovali sme, že pri výjazde na cestu II.tr. bola poškodená vozovka, bude opravená pri oprave výtlkov. Pokiaľ majú traktoristi výnimku, je určená trasa kadiaľ majú obchádzať a to že si skracujú trasu je na ich riziko a zodpovednosť.
4. Clementisa 197  nádoby zasahujúce do cesty
Morová – chcela by som upozorniť na nádoby, ktoré sa po vysypaní nedali na pôvodné miesto.
Černák – upozorním pracovníkov Brantner Gemer.
5. Detské ihrisko – Kolónia
Morová – na ihrisku je poškodená tieniaca sieť, pán Ing. Vacula na výboroch mestských častí povedal, že sieť je zakúpená. Prosím o vymenenie starej za novú čo v najkratšom možnom termíne (oddelenie služieb).
6. p. Dibalová odoslala mail p. Vojtekovi ( príloha č.5) – pripomienky z mestskej časti Maša
Morová- vieme im s niečim pomôcť?
Černák – spravím si tam výjazd. Premiestnenie kontajnerov, či ich dáme napravo alebo naľavo nerieši situáciu. Bohužiaľ je to časť mesta IBV a teda by tu 1100 l nádoby nemali byť. Problém nastal po odstavení mostu pre nákladnú dopravu z dôvodu poškodenia. Doprava tu musela byť nad 3,5 t zakázaná. Preto RD za mostom v miestnej časti Maša museli byť takto riešené, že sa kontajneri dali pred most a táto situácia spôsobila, že aj ľudia z Klenovca nosia svoje odpady do týchto kontajnerov.
Morová – a to doplnenie nádoby na papier ?

Černák – v IBV je zber papiera prostredníctvom vriec 1x/mesiac. Vieme im dodať modré vrecia.

Momentálne modré 1100 l nádoby nemáme a takáto nádoba je náklad okolo 600€.

Černák -pošlem vyjadrenie p.Vojtekovi.

Celkove v Maši máme veľa neplatičov a to hlavne napravo pri hlavnej ceste od Klenovca. V minulosti sme tam spravili väčšiu akciu s MsP a donútili sme ich zakúpiť nádoby a udelili sme aj pokutu. Riešili sa aj zmluvy osobitného príjemcu.

Morová – ľudia sú z týchto okrajových časti frustrovaní a tvrdšie píšu. 
Černák – bohužiaľ na plnú opravu mesto nemá a je to náklad cca 300 tis. € a tým pádom je nemožné, aby sa most opravil tak, aby bol prejazdný aj pre nákladnú dopravu.

Predpokladáme, že sa jedná len o jednorazové zaplnenie nádob, nakoľko doteraz tento problém nenastal. Pokiaľ by sa to opakovalo, budeme musieť prijať opatrenia ( uzatvorenie nádob ).

          Predsedníčka komisie sa poďakovala prítomným za účasť a ukončila zasadnutie komisie.

Ukončenie komisie o 17:30 .

Budúca komisia bude naplánovaná na mesiac september pravdepodobne 8.9.2025, ale presný harmonogram bude včas rozposlaný.
V Hnúšti, dňa 23.06.2025 

Zapísal: Ing. Pavel Černák, odborný referent pre životné prostredie

 Mgr. Erika Morová






                  

predsedníčka komisie
2

